**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ** на основу члана 54. Закона о државним службеницима („Службени гласник РС“, бр. 79/05, 81-05-исправка, 82/05-исправка, 64/07 и 67/07-исправка, 116/08, 104/09, 99/14, 94/17, 95/18, 157/20 и 142/22), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, бр. 2/19 и 67/21) и Закључака Комисије за давање сагласности за ново запошљавање и додатно радно ангажовање код корисника јавних средстава: 51 Број:112-7551/2023 од 30. августа 2023. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радно место попуњава:**

Министарство пољопривреде, шумарства и водопривреде: Дирекција за националне референтне лабораторије, Београд - Земун, Батајнички друм бр. 7, део 10;

**II Радна места која се попуњавају:**

**1. Руководилац Групе**, у звању самостални саветник, Група за економско-финансијске послове и послове одржавања, Дирекција за националне референтне лабораторије – 1 извршилац.

Опис послова: Руководи и координира радом Групе (планира, усмерава и надзире рад државних службеника у Групи); припрема предлог финансијског плана за израду нацрта закона о буџету и израђује, прати и усаглашава оперативне финансијске планове за извршење буџета; припрема завршни рачун односно извештај о извршењу буџета; врши контролу законитости, рачуноводствене исправности и веродостојности финансијске документације; прати и контролише спровођење законитог, наменског и економичног трошења буџетских средстава и припрема извештаје; организује и контролише обрачун плата и других наканада запослених и врши редовно усаглашавање и сравњивање консолидованог стања главне књиге трезора са помоћним евиденцијама; учествује у изради годишњих планова текућег одржавања и стара се о њиховом спровођењу; контролише припрему конкурсне и тендерске документацију у поступку јавних набавки за инвестиционо и текуће одржавање; обавља и друге послове по налогу директора.

Услови: Стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на факултету, радно искуство у струци од најмање 5 година, положен државни стручни испит, као и потребне компетенције за рад на радном месту.

Место рада: Београд - Земун, Батајнички друм бр.7, део 10.

**2. Радно место за вирусолошка испитивања биљних патогена,** у звању саветник, Лабораторија за фитосанитарна испитивања и испитивања квалитета семена, Дирекција за националне референтне лабораторије – 1 извршилац.

Опис послова:Планира и спроводи поступак валидације и стандардизације међународних дијагностичких протокола за примену у лабораторији за вирусолошка испитивања биљних патогена; обавља послове лабораторијских испитивања узорака на присуство вируса у биљном материјалу; учествује у изради процедура за набавку, припрему, дистрибуцију и одржавање референтних материјала; израђује стандардне оперативне процедуре валидације и верификације вирусолошких испитивања биљних патогена; води картоне опреме, израђује програме и планове валидације метода; обавља и друге послове по налогу шефа лабораторије.

Услови: Стечено високо образовање из научне области биолошке науке – смер биологија или смер молекуларна биологија или из научне области биотехничке науке – смер заштита биља на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, , радно искуство у струци од најмање 3 године, положен државни стручни испит, као и потребне компетенције за рад на радном месту.

Место рада: Београд - Земун, Батајнички друм бр.7, део 10.

**3. Радно место за инфраред спектрометријска испитивања и испитивања проточном цитометријом,** у звању виши саветник, Лабораторија за безбедност и квалитет млека, Дирекција за националне референтне лабораторије – 1 извршилац.

Опис послова: Обавља послове који се односе спровођење процеса лабораторијског испитивања квалитета млека инструменталним техникама анализе, проточном цитометријом за укупан број бактерија, флуро-опто електронском методом за укупан број соматских ћелија, инфра-ред спектрометријски за хемијски састав, у млеку и производима од млека као и применом и других метода; стара се о тачности резултата испитивања и правилном уносу резултата у извештај о испитивању; обавља послове аналитичара лабораторијских испитивања; израђује процедуре и упутства из домена техничке компетентности у погледу aпaрaта, мeтoда и кoнтрoлe; спроводи поступак валидације и верификације метода испитивања; стара се о планирању и прати реализацију редовних сервисирања и одржавања опреме; учествује у планирању и спровођењу набавки опреме, потрошног материјала, референтних материјала и еталона; врши интерну и екстерну контролу валидности резултата, ажурира документацију и записе који настају током процеса лабораторијског испитивања, предлаже мере унапређења и уводи нове методе у рад; обавља и друге послове по налогу шефа Лабораторије.

Услови: Стечено високо образовање из научне области технолошко инжењерство – смер прехрамбена технологија или смер биохемијско инжењерство и биотехнологија или из научне области хемијске науке (дипл. хемичар, дипл. хемичар – мастер, дипл. хемичар – специјалиста, струк. хемичар – специјалиста; диплом) или из научне области физичко-хемијске науке (дипл. физикохемичар, дипл. физикохемичар – мастер, дипл. физикохемичар – специјалиста, струк. физикохемичар – специјалиста) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на факултету, радно искуство у струци од најмање 7 година, од чега 1година радног искуства на испитивању инструменталним техникама анализе хране, положен државни стручни испит, као и потребне компетенције за рад на радном месту.

Место рада: Београд - Земун, Батајнички друм бр.7, део 10.

**4. Радно место за подршку пословима испитивања квалитета млека ,** у звању сарадник, Лабораторија за безбедност и квалитет млека, Дирекција за националне референтне лабораторије – 1 извршилац.

Опис послова: Обавља послове извршиоца лабораторијских испитивања квалитета млека; пружа подршку процесу лабораторијских испитивања квалитета млека; прикупља елементе за ажурирање документације и записа који настају током процеса лабораторијских испитивања; спроводи интерне провере опреме; прикупља елементе за припрему стандардних оперативних процедура за валидацију и верификацију метода испитивања млека; прикупља елементе за припрему процедура за успостављање система квалитета и периодичних и годишњих извештаја о реализацији рада Лабораторије; обавља и друге послове по налогу шефа Лабораторије.

Услови: Стечено високо образовање из научне области биотехничке науке – смер прехрамбена технологија или из научне области медицинске науке - струковни санитарно-еколошки инжењер на основним академским студијама у обиму од 180 ЕСПБ бодова, основним струковним студијама, односно на студијама у трајању до три године, најмање три године радног искуства у струци од чега најмање 1 година радног искуства на пословима сарадника лабораторијских испитивања хране или квалитета млека; положен државни стручни испит, као и потребне компетенције за рад на радном месту.

Место рада: Београд - Земун, Батајнички друм бр.7, део 10.

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција:**

1. „Организација и рад државних органа РС“ - провераваће се путем теста.

2. „Дигитална писменост“ - провераваће се решавањем задатака (практичним радом на рачунару).

3. „Пословна комуникација“- провераваће се писаном симулацијом.

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији уз образац пријаве.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција**:

Након пријема извештаја о резултатима провере општих функционалних компетенција, међу кандидатима који буду испунили мерила за проверу општих функционалних компетенција, вршиће се провера посебних функционалних компетенција, и то:

**За радно место бр. 1:**

1. Посебна функционална компетенција у одређеној области рада – послови руковођења – провераваће се путем писане симулације;

2. Посебна функционална компетенција за област рада финансијско-материјалне послове (буџетски систем Републике Србије, поступак извршења буџета) - провераваће се путем писане симулације;

3. Посебна функционална компетенција за радно место релеватни прописи из делокруга радног места (Закон о платама државних службеника и намештеника, Уредба о буџетском рачуноводству, Правилник о систему извршења буџета, Републике србије ) - провераваће се путем писане симулације.

**За радно место бр. 2:**

1. Посебна функционална компетенција за радно место – страни језик (Енглески језик ниво Б1) – провераваће се писано путем теста;

2. Посебна функционална компетенција за област рада стручно оперативни послови (методе и технике опсервације, прикупљања и евидентирања података; технике обраде и израда података; методе анализе и закључивањао стању у области;) - провераваће се усмено путем симулације;

3. Посебна функционална компетенција за радно место релеватни прописи из делокруга радног места (Закон о здрављу биља, Закон о безбедности хране, Закон о семену и садном материјалу, Правилник о мерама за откривање, спречавање ширења и сузбијање штетног организма Clavibacter michiganensis (Smith) Davis et al. spp. sepedonicus (Spieckermann et Kotthoff) Davis et al. проузроковача прстенасте трулежи кртола кромпира, начину одређивања граница зараженог, угроженог и подручја без штетних организама, условима за окончање наложених мера, као и начину обавештавања о предузетим мерама и престанак мера „Службени гласник РС“, број 103 од 11. децембра 2009.год. и Правилник о мерама откривања, спречавања ширења и сузбијања штетног организма Ralstonia solanacearum (Smith) Yabuuchi et al. проузроковача мрке трулежи кртола кромпира и бактеријског увенућа кромпира и парадајза, начину одређивања граница зараженог, угроженог и подручја без штетног организма, условима за окончање наложених мера, као и начину обавештавања о предузетим мерама и престанак мера “Службени гласник РС, број 107 од 23. децембра 2009. ) - провераваће се усмено путем симулације.

4. Посебна функционална компетенција процедуре и методологије из делокруга радног места (молекуларне методе у дијагностици карантинских микроорганизама (познавање Real – Time PCR; микробиолошке технике (детекција бактерија и гљива на селектирвној подлози; СРПС ИСО17025:2017) - провераваће се усмено путем симулације.

**За радно место бр. 3**

1. Посебна функционална компетенција за радно место – страни језик (Енглески језик ниво Б1) – провераваће се писано путем теста;

2. Посебна функционална компетенција за област рада стручно оперативни послови (методе и технике опсервације, прикупљања и евидентирања података; методе анализе и закључивањао стању у области;) - провераваће се усмено путем симулације;

3. Посебна функционална компетенција за радно место релеватни прописи из делокруга радног места (Закон о безбедности хране са подзаконским актима, Правилник о квалитеу сировог млека „Службени гласник РС“ бр. 106/2017, Правилник о ветеринарско-санитарним условима, односно општим и посебним условима за хигијену хране животињског порекла, као и о условима хигијене хране животињског порекла ("Службени. гласник РС", бр. 25/2011 и 27/2014) - провераваће се усмено путем симулације.

4. Посебна функционална компетенција процедуре и методологије из делокруга радног места (Млеко и течни млечни производи – упутство за примену блиске инфрацрвене спекторометрије (спектрометријско одређивање квалитета млека), одређивање броја соматских ћелија (инструментално флуоро оптоелектронско одређивање соматских ћелија), СРПС ИСО 17025:2017) - провераваће се усмено путем симулације.

**За радно место бр. 4:**

1. Посебна функционална компетенција за област рада стручно оперативни послови (методе и технике опсервације, прикупљања и евидентирања података; технике обраде и израда података; методе и технике израде извештаја на основу одређених евиденција;) - провераваће се усмено путем симулације;

2. Посебна функционална компетенција за радно место релеватни прописи из делокруга радног места ( Закон о безбедности хране са подзаконским актима, Правилник о ветеринарско-санитарним условима, односно општим и посебним условима за хигијену хране животињског порекла, као и о условима хигијене хране животињског порекла ("Службени. гласник РС", бр. 25/2011 и 27/2014) - провераваће се усмено путем симулације.

3. Посебна функционална компетенција процедуре и методологије из делокруга радног места Припрема за спектрометријско одређивање квалитета млека - Метода: Млеко и течни млечни производи – упутство за примену блиске инфрацрвене спекторометрије, СРПС ИСО 17025:2017) - провераваће се усмено путем симулације.

Напомена: Ако учесник конкурса поседује важећи сертификат, потврду или други одговарајући доказ о знању енглеског језика, на траженом нивоу, и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \* Знање страних језика који су тражени конкурсом), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације о материјалима за припрему кандидата за проверу посебних функционалних комптенција могу се наћи на сајту Министарства пољопривреде, шумарства и водопривреде www.minpolj.gov.rs

**Провера понашајних компетенција:**

Понашајне компетенције (управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа и савесност, посвећеност и интегритет) - провераваће се путем психометријских тестова и интервјуа базираног на компетенцијама.

**Интервју са комисијом и вредновање компетенција кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачког радног места”.

**V Лица задужена за давање обавештења о конкурсу:** Даниела Гилезан, тел: 011/3616-284, од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства пољопривреде, шумарства и водопривреде или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26.  *(Напомена: моле се кандидати да приликом попуњавања Обрасца пријаве обрате пажњу да су преузели исправан Образац пријаве који се односи на радно место на које желе да конкуришу односно да у горњем левом углу Обрасца пријаве пише тачан назив органа и радног места на које се конкурише).*

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Пример правилно попуњеног обрасца пријаве се може погледати на блогу Службе за управљање кадровима (<https://kutak.suk.gov.rs/vodic-za-kandidate>) у одељку ,,Образац пријаве''.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима; оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, број 18/16 и 95/18- аутентично тумачење) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима/уверење о положеном правосудном испиту. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом биће позвани да у року од пет (5) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

Кандидати који желе да конкуришу на више радних места, попуњавају пријавни образац за свако радно место посебно.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 15. октобра 2023. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило). Интервју са Конкурсном комисијом ће се обавити у просторијама Службе за управљање кадровима и Министарства пољопривреде, шумарства и водопривреде. Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или email адресе), које наведу у својим обрасцима пријаве.

**Напомене**: Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводе конкурсне комисије које је именовао в.д. директора Дирекције за националне референтне лабораторије.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде, на интернет презентацији Службе за управљање кадровима (www.suk.gov.rs) и на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.